Document ID: 31996D0704

Id-Deċiżjoni tal-Kunsill
tat-22 ta' Novembru 1996
dwar l-applikazzjoni provisorja tal-Ftehim Internazzjonali tal-Gomma Naturali ta' l-1995 mill-Komunità
(96/704/KE)
IL-KUNSILL TA' L-UNJONI EWROPEA,
Wara li kkonsidraw it-Trattat li jistabbilixxi l-Komunitajiet Ewropej,
Wara li kkonsidraw il-proposta tal-Kummissjoni,
Billi l-Ftehim Internazzjonali tal-Gomma Naturali ta' l-1995, innegozjat fil-kuntest tar-Resoluzzjoni 93 (IV), is-"sħubija ġdida għall-iżvilupp: L-Impenn ta' Kartaġena u l-għanijiet relevanti tad-dokument finali ‘L-Ispirtu ta' Kartaġni", adottat mill-Konferenza tan-Nazzjonijiet Uniti għall-Kummerċ u l-Izvilupp fit-tmien sessjoni tagħha, li kien iffirmat mill-Komunità u 14-il Istati Membri [1] f'Diċembru 1995 skond id-Deċiżjoni tal-Kunsill tat-22 ta' Diċembru 1995;
Billi huwa meħtieġ, għad-dħul fis-seħħ provisorju tal-Ftehim, li l-Komunità u l-Istati Membri jew jirratifikawh, jaċċettawh jew japprovawh jew japplikawh, u jassumu b'mod provisorju fl-intier tiegħu, l-obbligu finanzjarju tiegħu f'dak li hu dan il-Ftehim;
Billi, l-Ftehim Internazzjonali tal-Gomma Naturali tal-1987 skada fit-28 ta' Diċembru 1995, il-Ftehim ġdid għandu jidħol fis-seħħ fl-ewwel opportunità possibbli sabiex jevita kwalunkwe distakk li jinżamm fil-ħidma tal-mekkaniżmi ta' intervent ta' dawn iż-żewġ Ftehim;
Billi l-għanijiet insegwiti minn dan il-Ftehim huma fi ħdan il-limiti tal-politika kummerċjali komuni;
Billi s-sorsi finanzjarji li ġejjin huma maħsuba għall-implimentazzjoni ta' dan il-Ftehim:
- kontribuzzjonijiet minn partijiet Statali għall-budget amministrattiv,
- kontribuzzjonijiet minn partijiet Statali għall-ħażniet ta' buffer;
Billi l-applikazzjoni tal-Ftehim in kwistjoni tinvolvi l-kontribuzzjonijet finanzjarji mill-Istati Membri;
Billi l-Istati Membri tal-Komunità għamlu pubblika l-intenzjoni tagħhom li jikkontribwixxu għall-applikazzjoni provisorja tal-Ftehim imsemmi, ddepositaw mas-Segretarju Ġenerali tal-Organizzazzjoni tan-Nazzjonijiet Uniti; billi għaldaqstant huwa xieraq li l-Komunità għandha tavża kemm jista' jkun malajr bl-intenzjoni tagħha li tapplika l-Ftehim fuq bażi provisorja,
IDDEĊIEDEW DAN LI ĠEJ:
Artikolu 1
Il-Komunità hawnhekk tavża lis-Segretarju Ġenerali tal-Organizzazzjoni tan-Nazzjonijiet Uniti bl-intenzjoni tagħha li tapplika l-Ftehim Internazzjonali dwar il-Gomma Naturali tal-1995, li kienet depositata għandu fuq bażi provisorja, skond id-disposizzjonijiet ta' dan il-Ftehim.
It-test ta' dan il-Ftehim huwa mehmuż ma' din id-Deċiżjoni.
Artikolu 2
Il-President tal-Kunsill hu hawnhekk awtorizzat jinnomina l-persuna bil-poteri li tagħti l-avviż imsemmi fl-Artikolu 1 f'isem il-Komunità.
Magħmul fi Brussel, fit-22 ta' Novembru 1996.

Labels: 3
1
13
5